Super Mario All-Stars

***Super Mario All-Stars*** (japansk: ***Super Mario Collection***) er et videospill til Super NES med forbedrete utgaver av NES-spillene *[[Super Mario Bros.]]*, *[[Super Mario Bros. 2]]*, *[[Super Mario Bros. 3]]*, og *[[Super Mario Bros.: The Lost Levels]]* på samme kassett. Spillet ble sluppet i 1993.

## Fakta
Super Mario All-Stars var en av de første forbedrede versjonene av et spill. Grafikken hadde fått nye farger og var forbedret for Super NES, og mange feil fra de originale versjonene var rettet opp. Lydene og bakgrunnsmusikken var bedre enn i sin originale versjon. En lagrefunksjon var nå også tilgjengelig. Super Mario Bros. 2 hadde fått flest forbedringer. Måten man møtte Bowser i Super Mario Bros. og Super Mario Bros.: The Lost Levels er unike for Super Mario All-Stars. Super Mario Bros: The Lost Levels er Super NES versjonen av den japanske Super Mario Bros. 2 som først ble sluppet for Nintendo Family Computer i Japan i 1986.

Ideen med Super Mario All-Stars har også blitt brukt i *[[Final Fantasy]]* og *[[Dragon Quest]]* og forsøkt med *[[The Legend of Zelda (spillserie)|The Legend of Zelda]]*. Noen spillere er imot ideen med forbedrete utgaver.

## Spill
### ''Super Mario Bros.'' og ''Super Mario Bros.: The Lost Levels''
I NES-versjonen av *[[Super Mario Bros.]]* og *[[Super Mario Bros.: The Lost Levels]]* fantes det ikke en spesiell bonus der man fikk 50 poeng for hver tidsenhet som sto igjen på klokka når en nådde slutten av et x-4 brett. Dette fantes derimot i Super NES versjonen. Spillere trenger ikke lenger å holde inne A-knappen mens man trykket Start for å fortsette i den verdenen man eventuelt døde, siden man nå kan fortsette fra et lagret spill. Bowser, Prinsesse Toadstool og Toadene har fått nye animasjoner, og man kan høre ny bakgrunnsmusikk når man treffer på Bowser. Labyrintbaner som brett 4-4 og 7-4 i *Super Mario Bros.* har nå lydeffekter som indikerer den riktige veien.

### ''Super Mario Bros. 2''
*[[Super Mario Bros. 2]]* (japansk: *Super Mario USA*) fikk flest forbedringer. Presentasjonen av hver bane har fått farger og animasjoner. Spilleautomaten har nå blitt forbedret med større ikoner og et nytt «7»-ikon. I NES versjonen kan spilleren bare få maksimum fem ekstra liv, men i Super NES versjonen kan man – med innførselen av 7-ikonet – få opptil ti ekstraliv. Når det gjelder å fortsette etter at man har mistet sitt siste ekstraliv kunne man på NES versjonen bare fortsette to ganger. Men på Super NES versjonen kan man nå fortsette så mange ganger man vil, og man kan i tillegg lagre spillet. På NES versjonen kan man velge en spillefigur på begynnelsen av hvert brett, men må være denne figuren gjennom hele brettet. I Super NES versjonen kan spilleren i tillegg til å kunne velge figur på begynnelsen av hvert brett også forandre figur etter at man har mistet et liv. *[[Super Mario Advance]]* til Game Boy Advance er basert på Super NES versjonen av Super Mario Bros. 2.

### ''Super Mario Bros. 3''
*[[Super Mario Bros. 3]]* har fått store grafiske forbedringer, men ikke så mye som Super Mario Bros. 2. Flere ting er nå blitt animert. Grafikken til kongetransformasjonene har blitt forandret. Kongen i verden 7 av Super Mario Bros. 3 ble forandret til en Yoshi i Super NES versjonen, men ble forandret til en Piranha Plant i NES versjonen. I tillegg kan man også i dette spillet nå lagre. Super NES versjonen likner mer på den japanske Famicom versjonen enn den amerikanske NES versjonen, men er likevel en kombinasjon av de to. En spesiell animasjon som indikerte at man ikke kunne fly lenger som var på den japanske Famicom versjonen fantes ikke i den amerikanske NES versjonen, men dukket opp igjen i Super NES versjonen. *[[Super Mario Advance 4: Super Mario Bros. 3]]* til Game Boy Advance inneholder Super NES versjonen av Super Mario Bros. 3.
## Eksterne lenker
*